ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 36/2544เรื่อง แบบหนังสือชี้ชวนเสนอขายหน่วยลงทุนของกองทุนรวมมีประกัน อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวมมีประกัน" หมายความว่า กองทุนรวมที่บริษัทจัดการจัดให้มีบุคคลที่ประกันต่อผู้ถือหน่วยลงทุนซึ่งได้ถือหน่วยลงทุนจนครบตามระยะเวลาที่กําหนดว่าจะได้รับชําระเงินลงทุน หรือเงินลงทุนและผลตอบแทน จากการไถ่ถอนหรือการขายคืนหน่วยลงทุน แล้วแต่กรณี ตามจํานวนเงินที่ประกันไว้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "ผู้ประกัน" หมายความว่า ผู้ที่ทําสัญญาประกันเพื่อผูกพันตนต่อผู้ถือหน่วยลงทุนของกองทุนรวมมีประกัน "เงินลงทุน" หมายความว่า เงินค่าซื้อหน่วยลงทุนในกรณีกองทุนเปิดหรือเงินค่าจองซื้อหน่วยลงทุนในกรณีกองทุนปิด โดยไม่รวมค่าธรรมเนียมการขายหน่วยลงทุนตามที่กําหนดไว้ในโครงการ(ถ้ามี) "โครงการ" หมายความว่า โครงการจัดการกองทุนรวมมีประกัน "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ หนังสือชี้ชวนเสนอขายหน่วยลงทุนของกองทุนรวมมีประกัน ซึ่งบริษัทจัดการจัดทําขึ้นให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 51/2541 เรื่อง แบบหนังสือชี้ชวนเสนอขายหน่วยลงทุนของกองทุนรวม ลงวันที่ 28 ธันวาคม พ.ศ. 2541 และให้มีรายการเพิ่มเติมตามที่กําหนดในข้อ 3ข้อ ๓ ให้บริษัทจัดการจัดให้มีรายการเพิ่มเติมดังต่อไปนี้ ทั้งในส่วนสรุปข้อมูลสําคัญที่ผู้ลงทุนควรทราบ และส่วนข้อมูลโครงการ (1) รายละเอียดเกี่ยวกับผู้ประกัน เช่น (ก) ชื่อ และที่อยู่ของผู้ประกัน (ข) ประเภท และการประกอบธุรกิจของผู้ประกัน (ค) ฐานะทางการเงิน และผลการดําเนินงานของผู้ประกัน (ง) ผลการจัดอันดับความน่าเชื่อถือของผู้ประกัน (จ) สิทธิ หน้าที่ และความรับผิดชอบของผู้ประกัน (2) รายละเอียดเกี่ยวกับการประกัน เช่น (ก) จํานวนเงินลงทุนที่ประกัน และผลตอบแทนที่ประกัน (ถ้ามี) (ข) ระยะเวลาการประกัน และวันครบกําหนดระยะเวลาการประกันแต่ละงวด (ถ้ามี) (ค) วันที่ผู้ถือหน่วยลงทุนจะได้รับชําระเงินลงทุน หรือเงินลงทุนและผลตอบแทน ตามที่ประกันไว้ ทั้งนี้ ภายใน 5 วันทําการนับแต่วันที่ขายคืนหน่วยลงทุนกรณีกองทุนเปิด หรือภายใน 30 วันนับแต่วันไถ่ถอนหน่วยลงทุนกรณีเลิกกองทุนรวม แล้วแต่กรณี (ง) ผลของการขายคืนหน่วยลงทุนก่อนครบกําหนดระยะเวลาประกัน (จ) ผลของการขายคืนหรือไถ่ถอนหน่วยลงทุนเมื่อครบกําหนดระยะเวลาการประกันในกรณีที่มูลค่าหน่วยลงทุนสุทธิสูงกว่ามูลค่าที่ประกัน (ฉ) การจัดให้มีผู้ประกันรายใหม่ และการดําเนินการของบริษัทจัดการในกรณีที่ไม่สามารถจัดให้มีผู้ประกันรายใหม่ได้ (3) คําเตือนเกี่ยวกับความเสี่ยงของกองทุนรวมมีประกันว่า "การประกันไม่ได้รวมถึงการประกันความสามารถในการชําระหนี้ในอนาคตของผู้ประกัน" (4) ข้อความว่า "การประกันเงินลงทุน X% หมายถึง การประกันเงินลงทุน X% ที่ไม่รวมค่าธรรมเนียมการขายหน่วยลงทุน (ถ้ามี)" และข้อความว่า "เฉพาะผู้ลงทุนซึ่งได้ถือหน่วยลงทุนจนครบตามระยะเวลาที่กําหนดว่าจะได้รับชําระเงินลงทุนหรือเงินลงทุนและผลตอบแทน จากการไถ่ถอนหรือการขายคืนหน่วยลงทุนตามจํานวนเงินที่ประกันไว้" (5) ประมาณการค่าธรรมเนียมหรือค่าใช้จ่ายทั้งหมดในการจัดให้มีผู้ประกัน และสัดส่วนของประมาณการค่าธรรมเนียมหรือค่าใช้จ่ายในการจัดให้มีผู้ประกัน เมื่อเทียบกับค่าธรรมเนียมหรือค่าใช้จ่ายทั้งหมดของกองทุนรวมมีประกัน (6) รายละเอียดอื่นใดที่อาจมีผลกระทบต่อการตัดสินใจลงทุนอย่างมีนัยสําคัญของผู้ถือหน่วยลงทุนข้อ ๔ ประกาศนี้ให้ใช้บังคับตั้งแต่วันที่ 16 กันยายน พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 29 สิงหาคม พ.ศ. 2544 (นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์